CELEX: 62022CN0141
Language: et
Date: 2022-02-28 00:00:00
Title: Kohtuasi C-141/22: Eelotsusetaotlus, mille on esitanud Landesgericht für Zivilrechtssachen Graz (Austria) 28. veebruaril 2022 – TLL The Longevity Labs GmbH versus Optimize Health Solutionsmi GmbH, BM

16.5.2022   
            
            
               ET
            
            
               Euroopa Liidu Teataja
            
            
               C 198/25
            
         
      Eelotsusetaotlus, mille on esitanud Landesgericht für Zivilrechtssachen Graz (Austria) 28. veebruaril 2022 – TLL The Longevity Labs GmbH versus Optimize Health Solutionsmi GmbH, BM
      (Kohtuasi C-141/22)
      (2022/C 198/37)
      Kohtumenetluse keel: saksa
      
         Eelotsusetaotluse esitanud kohus
      
      Landesgericht für Zivilrechtssachen Graz
      
         Põhikohtuasja pooled
      
      
         Hageja: TLL The Longevity Labs GmbH
      
         Kostjad: Optimize Health Solutionsmi GmbH, BM
      
         Eelotsuse küsimused
      
      
                  1.
               
               
                  Kas 25. novembri 2015. aasta määruse (EL) 2015/2283 (1) artikli 3 lõike 2 punkti a alapunkti iv tuleb tõlgendada nii, et „suure spermidiinisisaldusega idandatud tatra jahu“ on uuendtoit, sest enne 15. maid 1997 kasutati Euroopa Liidus märkimisväärses mahus inimtoiduks üksnes suurendamata spermidiinisisaldusega idandatud tatra jahu ja/või kõnealuse toidu ohutu kasutamise kogemus pärineb nimetatud kuupäevast hilisemast ajast, olenemata sellest, kuidas spermidiin idandatud tatra jahusse satub?
               
            
                  2.
               
               
                  Kui esimesele küsimusele vastatakse eitavalt: kas määruse (EL) 2015/2283 artikli 3 lõike 2 punkti a alapunkti vii tuleb tõlgendada nii, et toidu tootmisprotsessi mõiste hõlmab ka esmatootmise protsesse?
               
            
                  3.
               
               
                  Kui teisele küsimusele vastatakse jaatavalt: kas tootmisprotsessi uudsus määruse (EL) 2015/2283 artikli 3 lõike 2 punkti a alapunkti vii tähenduses sõltub sellest, et tootmisprotsessi ei ole kunagi kasutatud mitte ühegi toidu puhul või sellest, et seda ei ole kasutatud hinnatava toidu puhul?
               
            
                  4.
               
               
                  Kui teisele küsimusele vastatakse eitavalt: kas tatraseemnete idandamine spermidiini sisaldavas toitelahuses on esmatootmisprotsess seoses taimega, mille suhtes ei ole kohaldatavad toitu reguleerivad õigusnormid, eelkõige määrus (EL) 2015/2283, sest enne saagikoristust ei ole taim veel toit (määruse (EÜ) nr 178/2002 (2) artikli 2 punkt c)?
               
            
                  5.
               
               
                  Kas on vahet, kas toitelahus sisaldab looduslikku või sünteetilist spermidiini?
               
            
         (1)  Euroopa Parlamendi ja nõukogu 25. novembri 2015. aasta määrus (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001 (ELT 2015, L 327, lk 1).
      
         (2)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (ELT 2002, L 31, lk 1; ELT eriväljaanne 15/06, lk 463).